ลักษณะการประกอบธุรกิจและบริษัทที่เกี่ยวข้อง

1.  ประวัติความเป็นมา และพัฒนาการที่สำคัญ

บริษัท อีซึ่น เพ้นท์ จำกัด (มหาชน) (“บริษัท”) ได้เริ่มจดทะเบียนก่อตั้งบริษัทในปี 2508
ภายใต้ชื่อ บริษัท ผลิตภัณฑ์สีอิสาณ จำกัด ก่อตั้งโดย นายข้อ เอกแสงกุล
ซึ่งเป็นผู้ที่มีประสบการณ์และวิสัยทัศน์ในด้านผลิตภัณฑ์สีอุตสาหกรรมมาเป็นเวลานาน
เพื่อดำเนินธุรกิจผลิตสีทาอาคาร และบริหารงานโดยครอบครัวเอกแสงกุลจนถึงปัจจุบัน ต่อมาในปี
2525 ได้จดทะเบียนเพิ่มทุนเป็น 7.5 ล้านบาท
เพื่อขยายสายการผลิตในการประกอบธุรกิจเป็นผู้ผลิตและจำหน่ายสีอุตสาหกรรม
รวมถึงการรับจ้างผลิตงานเฉพาะอื่นๆ ที่ไม่เกี่ยวข้องกับ Know-How สีที่มีอยู่ เช่น
สีเคลือบบรรจุภัณฑ์ หมึกพิมพ์ เป็นต้น ในปี 2532 ได้เปลี่ยนชื่อจาก บริษัท ผลิตภัณฑ์สีอิสาณ จำกัด
มาเป็น บริษัท อีซึ่น เพ้นท์ โปรดักส์ จำกัด ต่อมาในปี 2548 ได้เปลี่ยนเป็น บริษัท อีซึ่น เพ้นท์
จำกัด (มหาชน)
และเข้าจดทะเบียนในตลาดหลักทรัพย์แห่งประเทศไทยเมื่อเดือนตุลาคมในปีเดียวกัน

ในเดือนพฤศจิกายน 2549 ที่ประชุมวิสามัญผู้ถือหุ้นได้มีมติอนุมัติการเพิ่มทุนจดทะเบียนอีกจำนวน
107,000,000 บาท เป็นทุนจดทะเบียนจำนวน 307,000,000 บาท แบ่งเป็น 307,000,000 หุ้น
โดยการออกหุ้นสามัญใหม่ จำนวน 107,000,000 หุ้น มูลค่าที่ตราไว้หุ้นละ 1 บาท
แบ่งเป็นหุ้นสามัญเพิ่มทุนจำนวน 100,000,000 หุ้น
เพื่อรองรับการใช้สิทธิตามใบสำคัญแสดงสิทธิที่ออกและเสนอขายแก่ผู้ถือหุ้นเดิม
และหุ้นสามัญเพิ่มทุนจำนวน 7,000,000 หุ้น
เพื่อรองรับการใช้สิทธิของใบสำคัญแสดงสิทธิที่ออกและเสนอขายแก่กรรมการ ผู้บริหาร
(ซึ่งมิได้ดำรงตำแหน่งกรรมการ) พนักงาน และที่ปรึกษาของบริษัท

การเปลี่ยนแปลงและพัฒนาที่สำคัญของบริษัท มีรายละเอียดดังนี้

+-----+----------------------------------------------------------------+
| ปี   | -   ก่อตั้ง หจก. เอกแสง เพื่อเป็นผู้จัดจำหน่ายสีทาอาคาร และอุปกรณ์ก่อสร้าง    |
| 2   |     ซึ่งเป็นธุรกิจเริ่มแรกของกลุ่มครอบครัวเอกแสงกุล ซึ่งมีสัดส่วนการถือหุ้นร้อยละ  |
| 500 |     100 ต่อมาในปี 2521 ได้เปลี่ยนเป็น บจก. เอกแสง (1978) (“เอกแสง”)  |
+-----+----------------------------------------------------------------+
| ปี   | -   จดทะเบียนก่อตั้งบริษัท ผลิตภัณฑ์สีอิสาณ จำกัด ด้วยทุนจดทะเบียน 2.5 ล้านบาท |
| 2   |     แบ่งเป็นหุ้นสามัญจำนวน 2,500 หุ้น มูลค่าที่ตราไว้หุ้นละ 1,000 บาท        |
| 508 |     โดยมีวัตถุประสงค์เพื่อดำเนินธุรกิจผลิตสีทาอาคาร                       |
+-----+----------------------------------------------------------------+
| ปี   | -   บริษัทเริ่มผลิตสีโดยใช้ระบบแลกเกอร์สำหรับงานฝาจีบ (Crown Coatings)   |
| 2   |     ซึ่งบริษัทพัฒนาเทคนิคการผลิตเองและนับเป็นสีอุตสาหกรรมกลุ่มแรกของบริษัท    |
| 514 |                                                                |
+-----+----------------------------------------------------------------+
| ปี   | -   บริษัทเพิ่มทุนจดทะเบียนเป็น 7.5 ล้านบาท แบ่งเป็นหุ้นสามัญจำนวน 7,500 หุ้น |
| 2   |     มูลค่าที่ตราไว้หุ้นละ 1,000 บาท                                   |
| 525 |     โดยมีวัตถุประสงค์เพื่อรองรับการขยายตัวทางธุรกิจสีอุตสาหกรรมของบริษัท     |
|     |                                                                |
|     | -   มีก                                                         |
|     | ารร่วมทุนกันระหว่างผู้บริหารของบริษัทกับผู้ร่วมทุนจากประเทศอินโดนีเซียและฟิลิปปินส์ |
|     |     จัดตั้งบริษัท อินโคท (ประเทศไทย) จำกัด (“อินโคท”)                  |
|     |     เพื่อดำเนินธุรกิจจัดจำหน่ายสีเคลือบบรรจุภัณฑ์โลหะ (Packaging Coatings) |
|     |     และแลกเปลี่ยนเทคนิคการผลิตสีเคลือบบรรจุภัณฑ์โลหะกันในกลุ่มผู้ร่วมทุน       |
|     |                                                                |
|     | -   เริ่มติดต่อทำการค้ากับบริษัท มิกิ จำกัด (“Miki (Japan)”)              |
|     |     ซึ่งเป็นผู้จัดจำหน่ายเคมีภัณฑ์ในประเทศญี่ปุ่นมานานกว่า 300 ปี              |
|     |     จึงมีเครือข่ายทางธุรกิจและฐานลูกค้าเป็นจำนวนมาก                     |
|     |     โดยบริษัทจะเป็นผู้ผลิตสีให้แก่ลูกค้าของ Miki (Japan)                  |
|     |     ที่ต้องการหาฐานการผลิตในประเทศไทย                              |
+-----+----------------------------------------------------------------+
| ปี   | -   ซื้อ Know-How การผลิตสีพ่นรถจักรยานยนต์จาก Nippon Oil & Fats      |
| 2   |     Co.,Ltd. (“NOF”) ซึ่งในปัจจุบันได้เปลี่ยนชื่อเป็น BASF Coatings Japan |
| 527 |     และได้ร่วมทุนกันจัดตั้งบริษัท นอฟ (ประเทศไทย) จำกัด (“NTL”)          |
|     |     เพื่อดำเนินธุรกิจจัดจำหน่ายสีพ่นรถจักรยานยนต์ (Motorcycle Paint)      |
|     |     โดยบริษัทได้รับการแนะนำจาก Miki (Japan) ในการติดต่อทำธุรกิจกับ NOF  |
+-----+----------------------------------------------------------------+
| ปี   | -   บริษัทได้เปลี่ยนชื่อจากบริษัท ผลิตภัณฑ์สีอิสาณ จำกัด มาเป็นบริษัท อีซึ่น เพ้นท์   |
| 2   |     โปรดักส์ จำกัด                                                |
| 532 |                                                                |
|     | -   เริ่มติดต่อทำการค้ากับบริษัท ออริจิน อิเล็คทริค จำกัด (“Origin”)         |
|     |     ซึ่งเป็นบริษัทจดทะเบียนในประเทศญี่ปุ่น และเป็นเจ้าของ Know-How         |
|     |     สีพ่นพลาสติกที่มีชื่อเสียงและได้รับการยอมรับจากลูกค้าในประเทศญี่ปุ่น         |
|     |     โดยได้รับการแนะนำจาก Miki (Japan)                            |
|     |                                                                |
|     | -   ซื้อ Know-How การผลิตสีเคลือบบรรจุภัณฑ์โลหะจากบริษัท Kansai (Japan)  |
|     |     ซึ่งเป็นเทคโนโลยีการผลิตของบริษัท Valspar (U.S.A.)                |
|     |     เพื่อดำเนินธุรกิจผลิตสีเคลือบกระป๋องปลาทูน่า ปัจจุบันได้หมดสัญญาการซื้อ      |
|     |     Know-How จากบริษัท Kansai (Japan) ไปแล้ว                      |
|     |     แต่บริษัทยังคงพัฒนาส                                            |
|     | ูตรและเทคโนโลยีการผลิตขึ้นเองเพื่อการผลิตและจำหน่ายสีเคลือบบรรจุภัณฑ์โลหะอื่นๆ |
|     |     จนถึงปัจจุบัน                                                  |
+-----+----------------------------------------------------------------+
| ปี   | -   ซื้อ Know-How การผลิตสีพ่นพลาสติกจาก Origin                      |
| 2   |     เพื่อดำเนินธุรกิจผลิตสีพ่นพลาสติก (Plastic Paint) สำหรับเครื่องเสียง    |
| 533 |     เครื่องไฟฟ้า (Coatings for Electrical Appliance)              |
|     |     และอุปกรณ์สื่อสารที่เป็นชิ้นส่วนพลาสติก เป็นต้น                         |
|     |     โดยบริษัทเป็นผู้ผลิตและจำหน่ายให้กับ Miki (Thailand)                |
|     |     ซึ่งเป็นผู้จัดจำหน่ายให้กับกลุ่มลูกค้าเป้าหมายกลุ่มผู้ผลิตสินค้าตามคำสั่ง OEM     |
|     |     (Original Equipment Manufacturer)                          |
+-----+----------------------------------------------------------------+
| ปี   | -   ซื้อ Know-How การผลิตสีพ่นตู้คอนเทนเนอร์จากบริษัท Mitsui Kinzoku     |
| 2   |     (Japan) เพื่อดำเนินธุรกิจผลิตสีสำหรับตู้คอนเทนเนอร์                   |
| 534 |     เนื่องจากในขณะนั้นเริ่มมีบริษัทต่างชาติย้ายฐานการผลิตมาที่ประเทศไทย       |
|     |     ทำให้บริษัทเล็งเห็นถึงโอกาสในการขยายสายการผลิตใหม่                 |
|     |                                                                |
|     |     -   ปัจจุบันบริษัทชะลอโครงการผลิตสีพ่นตู้คอนเทนเนอร์ไว้                |
|     |         เนื่องจากบริษัทมีการศึกษาถึงควา                               |
|     | มเป็นไปได้ของโครงการแล้วพบว่าลูกค้าเป้าหมายได้ย้ายฐานการผลิตไปยังประเทศจีน |
+-----+----------------------------------------------------------------+
| ปี   | -   ซื้อ Know-How การผลิตสีฝุ่นจากบริษัท Kawakami (Japan)              |
| 2   |     เ                                                          |
| 537 | พื่อดำเนินธุรกิจสีที่ใช้โดยการนำของประจุไฟฟ้าแต่เนื่องจากต้องใช้การวางแผนผังการ |
|     | ผลิตรวมถึงเครื่องจักรที่ไม่สามารถใช้ร่วมกับกระบวนการผลิตสีประเภทอื่นของบริษัทได้ |
|     |     และราคาขายในตลาดมีแนวโน้มต่ำลง บริษัทจึงชะลอการทำธุรกิจในโครงการนี้  |
+-----+----------------------------------------------------------------+
| ปี   | -   บริษัทเริ่มย้ายฐานการผลิตไปยังโรงงานแห่งใหม่ที่ อำเภอพานทอง จังหวัดชลบุรี |
| 2   |     โดยมีกำลังการผลิตรวมประมาณ 4,000 ตันต่อปี                        |
| 538 |                                                                |
+-----+----------------------------------------------------------------+
| ปี   | -   บริษัทได้ลงนามสัญญาร่วมกับ Origin และ Miki (Thailand)            |
| 2   |     เพื่อดำเนินการจัดตั้งบริษัท ออริจิน มิกิ (ประเทศไทย) จำกัด (“OMT”)      |
| 542 |     เป็นผู้จัดจำหน่ายสีพ่นพลาสติก (Plastic Paint) ให้กับบริษัททั้งหมด        |
|     |     โดยที่บริษัทถือหุ้นในสัดส่วนร้อยละ 10                                |
|     |                                                                |
|     | -   ลงนามในสัญญาซื้อ Know-How การผลิตสีพ่นเรือ กับบริษัท NOF Corporation |
|     |     ซึ่งในขณะนี้เปลี่ยนเป็น BASF Coatings Japan                       |
+-----+----------------------------------------------------------------+
| ปี   | -   ปรับโครงสร้างกลุ่มบริษัท โดยการโอนลูกค้าจาก บจก. เอกแสง (1978)     |
| 2   |     และบจก. อินโคท (ประเทศไทย)                                  |
| 548 |     มาเป็นลูกค้าของบริษัททั้งหมดตั้งแต่เดือนธันวาคม 2547 และปัจจุบันทั้ง 2      |
|     |     บริษัทจดทะเบียนเลิกบริษัทแล้ว                                     |
|     |                                                                |
|     | -   เมื่อวันที่ 14 มีนาคม 2548 บริษัทได้จดทะเบียนแปรสภาพจากบริษัท อีซึ่น เพ้นท์ |
|     |     โปรดักส์ จำกัด เป็นบริษัท อีซึ่น เพ้นท์ จำกัด (มหาชน)                  |
|     |     และได้มีการเปลี่ยนแปลงมูลค่าหุ้นสามัญของบริษัทจากเดิมมูลค่าที่ตราไว้หุ้นละ    |
|     |     1,000 บาท เป็นมูลค่าหุ้นละ 1 บาท                                |
|     |                                                                |
|     | -   เดือนพฤษภาคม 2548 บริษัทเพิ่มทุนจดทะเบียนจาก 7.5 ล้านบาท เป็น 200   |
|     |     ล้านบาท โดยการจ่ายหุ้นปันผลร่วมกับการเพิ่มทุนตามสัดส่วนรวม 132.5       |
|     |     ล้านบาท ซึ่งแบ่งเป็นหุ้นปันผลจำนวน 109.65 ล้านหุ้น                    |
|     |     และจัดสรรหุ้นสามัญเพิ่มทุนอีกจำนวน 22.85 ล้านหุ้น                     |
|     |     เพื่อขายให้แก่ผู้ถือหุ้นเดิมตามสัดส่วน 1 หุ้นเดิม ต่อ 3.05 หุ้นใหม่           |
|     |     ในราคาหุ้นละ 1 บาท และจัดสรรหุ้นสามัญจำนวน 60 ล้านหุ้น              |
|     |     เพื่อเสนอขายต่อ                                               |
|     | ประชาชนและนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย |
|     |                                                                |
|     | -   เดือนพฤษภาคม 2548 บริษัทมีความร่วมมือทางเทคนิคกับ INX              |
|     |     International Ink Co. (ประเทศสหรัฐอเมริกา)                   |
|     |     และเป็นผู้จัดจำหน่ายหมึกพิมพ์สำหรับผลิตภัณฑ์กระป๋องเครื่องดื่ม (Soft        |
|     |     Drinks) และหมึกพิมพ์พิเศษอื่นๆ เช่น หมึกพิมพ์สำหรับชิ้นส่วนที่เป็นพลาสติก    |
|     |     เป็นต้น และเป็นผู้จัดหน่ายหมึกพิมพ์ยูวี เพียงรายเดียวในประเทศไทย         |
|     |                                                                |
|     | -   เดือนตุลาคม 2548 บริษัทเสนอขายหุ้นสามัญเพิ่มทุนต่อประชาชนเป็นจำนวน 60  |
|     |     ล้านหุ้น ราคาหุ้นละ 3.00 บาท                                    |
|     |     เพื่อระดมเงินทุนไปใช้ในโครงการขยายธุรกิจและพัฒนาประสิทธิภาพการผลิต    |
|     |     และเป็นเงินทุนหมุนเวียน                                         |
+-----+----------------------------------------------------------------+
| ปี   | -   เดือนพฤศจิกายน 2549 ในการประชุมวิสามัญหุ้นครั้งที่ 1/2549 เมื่อวันที่ 3    |
| 2   |     พฤศจิกายน 2549 ผู้ถือหุ้นได้มีมติอนุมัติการเพิ่มทุนจดทะเบียนอีกจำนวน        |
| 549 |     107,000,000 บาท จากทุนจดทะเบียนเดิมจำนวน 200,000,000 บาท      |
|     |     เป็นทุนจดทะเบียนจำนวน 307,000,000 บาท แบ่งเป็น 307,000,000 หุ้น   |
|     |     โดยการออกหุ้นสามัญใหม่ จำนวน 107,000,000 หุ้น มูลค่าที่ตราไว้หุ้นละ 1   |
|     |     บาท แบ่งออกเป็น                                              |
|     |                                                                |
|     |     1.  หุ้นสามัญเพิ่มทุนจำนวน 100,000,000 หุ้น                        |
|     |                                                                |
|     |       เพื่อรองรับการใช้สิทธิตามใบสำคัญแสดงสิทธิที่ออกและเสนอขายแก่ผู้ถือหุ้นเดิม |
|     |         โดยอายุของใบสำคัญแสดงสิทธิไม่เกิน 4 ปี อัตราส่วนหุ้นสามัญเดิม 2 หุ้น  |
|     |         ต่อใบสำคัญแสดงสิทธิ 1 หน่วย ราคาเสนอขายหน่วยละ 0 บาท         |
|     |         ใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น ในราคาหุ้นละ 1  |
|     |         บาท                                                    |
|     |                                                                |
|     |     2.  หุ้นสามัญเพิ่มทุนจำนวน 7,000,000 หุ้น                          |
|     |                                                                |
|     |        เพื่อรองรับการใช้สิทธิของใบสำคัญแสดงสิทธิที่ออกและเสนอขายแก่กรรมการ |
|     |         ผู้บริหาร (ซึ่งมิได้ดำรงตำแหน่งกรรมการ) พนักงาน                 |
|     |         และที่ปรึกษาของบริษัท โดยอายุของใบสำคัญแสดงสิทธิ 3 ปี            |
|     |         ราคาเสนอขายหน่วยละ 0 บาท ใบสำคัญแสดงสิทธิ 1 หน่วย           |
|     |         มีสิทธิซื้อหุ้นสามัญได้ 1 หุ้น ในราคาหุ้นละ 1 บาท                   |
+-----+----------------------------------------------------------------+
| ปี   | -   เดือนมิถุนายน 2550 บริษัทร่วมมือกับ Watson Standard Asia Inc       |
| 2   |     ซึ่งเป็นเจ้าของ Know-how สีเคลือบบรรจุภัณฑ์ภายใต้ Watson Standard    |
| 550 |     Co. แห่งประเทศสหรัฐอเมริกา ก่อตั้งบริษัท อีซึ่น วัตสัน โค๊ตติ้ง จำกัด       |
|     |     เพื่อเป็นผู้จัดจำหน่ายผลิตภัณฑ์สีเคลือบบรรจุภัณฑ์ โดยบริษัทถือหุ้นในสัดส่วนร้อยละ |
|     |     50.95 ของจำนวนหุ้นทั้งหมด                                      |
|     |                                                                |
|     | -   เดือนสิงหาคม 2550                                            |
|     |     พนักงา                                                      |
|     | นที่ถือใบสำคัญแสดงสิทธิที่จะซื้อหุ้นสามัญของบริษัทได้ขอใช้สิทธิใบสำคัญแสดงสิทธิจำนวน |
|     |     1,201,438 หน่วย ซื้อหุ้นสามัญจำนวน 1,201,438 หุ้นในราคาหุ้นละ 1 บาท  |
|     |                                                                |
|     | -   เดือนพฤศจิกายน 2550 บริษัทร่วมมือกับ บริษัท อุไรพาณิชย์ จำกัด           |
|     |     และผู้ถือหุ้นชาวไทย ก่อตั้งบริษัท อีซึ่น อุไร เพ้นท์ จำกัด ในประเทศเวียดนาม  |
|     |     ทุนจดทะเบียน 2 ล้านเหรียญสหรัฐฯ                                 |
|     |     เพื่อผลิตและจำหน่ายสีพ่นรถจักรยานยนต์และสีอุตสาหกรรมอื่นๆ              |
|     |     โดยบริษัทถือหุ้นในสัดส่วนร้อยละ 62 ของจำนวนหุ้นทั้งหมด                 |
|     |                                                                |
|     | -   เดือนธันวาคม 2550                                            |
|     |     ผู้ถือหุ้นเด                                                    |
|     | ิมที่ถือใบสำคัญแสดงสิทธิที่จะซื้อหุ้นสามัญของบริษัทได้ขอใช้สิทธิใบสำคัญแสดงสิทธิจำนวน |
|     |     7,500 หน่วย ซื้อหุ้นสามัญจำนวน 7,500 หุ้นในราคาหุ้นละ 1 บาท          |
+-----+----------------------------------------------------------------+
| ปี   | -   บริษัทได้ผลิตหมึกพิมพ์บนกระป๋องอลูมิเนียม (2-Piece Can)               |
| 2   |     ภายใต้เทคโนโลยีของ INX Corporation Ink Limited               |
| 551 |     ประเทศสหรัฐอเมริกา ซึ่งถือเป็นบริษัทแรกในประเทศไทยที่ผลิตหมึกพิมพ์       |
|     |     2-Piece Can ที่ได้มาตรฐานในระดับสากล                           |
|     |     และจำหน่ายให้กับผู้ผ                                            |
|     | ลิตบรรจุภัณฑ์โลหะอลูมิเนียมทั้งภายในประเทศรวมถึงส่งออกไปยังประเทศกลุ่มอาเซียน |
|     |     นอกจากนี้ยังพัฒนาผลิตภัณฑ์ UV สำหรับเคลือบหลอด Laminate             |
|     |     และกระป๋องอาหาร 2 ชิ้น ประเภท DRD                             |
|     |     ตลอดจนพัฒนาผลิตภัณฑ์ที่สามารถใช้กับงาน Engineering Plastic         |
|     |     (เทคโนโลยีใหม่สำหรับใช้แทนโลหะอลูมิเนียม)                         |
|     |     และผลิตภัณฑ์ที่ทนทานต่อการกัดกร่อนของน้ำมัน Gasohol E20              |
|     |                                                                |
|     | -   ในเดือนมกราคม 2551 บริษัทได้ซื้อหุ้นสามัญเพิ่มทุนตามสัดส่วนในบริษัท ออริจิน  |
|     |     มิกิ (ประเทศไทย) จำกัด (“OMT”)                                |
|     |     และซื้อหุ้นสามัญเพื่อเพิ่มสัดส่วนการลงทุนจาก Miki (Thailand)           |
|     |     ซึ่งทำให้สัดส่วนการถือหุ้นของบริษัทใน OMT เพิ่มขึ้นจากร้อยละ 9.8 เป็นร้อยละ |
|     |     39.8 และ OMT ได้จดทะเบียนเปลี่ยนแปลงชื่อเป็น บริษัท ออริจิน อีซึ่น เพ้นท์  |
|     |     จำกัด (“OEP”) ทั้งนี้ บริษัทได้ขายเครื่องจักร เครื่องมือ อุปกรณ์ วัตถุดิบ     |
|     |     งานระหว่างทำ และสินค้าที่ใช้ในสายการผลิตสีพ่นพลาสติกให้แก่ OEP เพื่อให้   |
|     |     OEP ทำหน้าที่ผลิตและจำหน่ายอย่างครบวงจร                          |
|     |                                                                |
|     |  ซึ่งช่วยให้เกิดความคล่องตัวในการดำเนินธุรกิจโดยลดขั้นตอนการดำเนินงานที่ซ้ำซ้อน |
|     |     ลดต้นทุนด้านบ                                                 |
|     | ริหารจัดการรองรับการขยายฐานลูกค้าในตลาดสีพ่นพลาสติกในราคาที่แข่งขันได้มากขึ้น |
|     |                                                                |
|     | -   เดือนกุมภาพันธ์และสิงหาคม 2551                                  |
|     |     พนักงานที่ถ                                                   |
|     | ือใบสำคัญแสดงสิทธิที่จะซื้อหุ้นสามัญของบริษัทได้ขอใช้สิทธิใบสำคัญแสดงสิทธิรวมจำนวน |
|     |     2,298,718 หน่วย ซื้อหุ้นสามัญจำนวน 2,298,718 หุ้นในราคาหุ้นละ 1 บาท  |
|     |                                                                |
|     | -   เดือนมิถุนายนและธันวาคม 2551                                   |
|     |     ผู้ถือหุ้นเดิมที่ถ                                                 |
|     | ือใบสำคัญแสดงสิทธิที่จะซื้อหุ้นสามัญของบริษัทได้ขอใช้สิทธิใบสำคัญแสดงสิทธิรวมจำนวน |
|     |     12,418,900 หน่วย ซื้อหุ้นสามัญจำนวน 12,418,900 หุ้นในราคาหุ้นละ 1    |
|     |     บาท                                                        |
|     |                                                                |
|     | -   เดือนสิงหาคม 2551                                            |
|     |     คณะกรรมการบริษัทมีมติอนุมัติโครงการซื้อหุ้นคืนเพื่อการบริหารการเงิน        |
|     |     จำนวนไม่เกินร้อยละ 10 ของหุ้นที่จำหน่ายได้แล้วทั้งหมด ณ วันที่ 9 กรกฎาคม  |
|     |     2551 (ไม่เกิน 20,342,018 หุ้น) คิดเป็นวงเงินไม่เกิน 44.98 ล้านบาท    |
|     |     และมีกำหนดระยะเวลาซื้อหุ้นคืนตั้งแต่วันที่ 28 สิงหาคม 2551 ถึงวันที่ 28     |
|     |     กุมภาพันธ์ 2552 โดย ณ วันที่ 31 ธันวาคม 2551 บริษัทได้ซื้อหุ้นคืนแล้วรวม   |
|     |     16,487,100 หุ้น คิดเป็นจำนวนเงิน 33.03 ล้านบาท                   |
|     |                                                                |
|     | -   เดือนธันวาคม 2551 บริษัทได้เข้าทำสัญญาความร่วมมือทางธุรกิจกับบริษัท      |
|     |     บีเอเอสเอฟ (ไทย) จำกัด (“BTL”) เพื่อสิทธิการผลิตสีกลุ่มยานยนต์ ซึ่ง     |
|     |     BASF Coatings AG ประเทศเยอรมนี                              |
|     |     ได้ตั้งให้เป็นศูนย์กลางการผลิตเพื่อรองรับการขยายตัวของธุรกิจสารเคลือบ     |
|     |     (Coatings) ในอุตสาหกรรมยานยนต์และอุตสาหกรรมอื่นในภูมิภาคอาเซียน    |
|     |                                                                |
|     |   นอกจากนี้ บริษัทได้เพิ่มสัดส่วนการลงทุนในบริษัท นอฟ (ประเทศไทย) จำกัด     |
|     |   (“NTL”) ซึ่งมีฐานะเป็นบริษัทย่อย โดยเข้าทำสัญญาซื้อหุ้นสามัญจากบริษัท        |
|     |   บีเอเอสเอฟ โค๊ตติ้ง เจแปน จำกัด ประเทศญี่ปุ่น (“BCJ”) ซึ่งเป็นผู้ถือหุ้นใน    |
|     |   NTL จำนวน 8,000 หุ้น (คิดเป็นร้อยละ 40 ของทุนจดทะเบียนชำระแล้วของ    |
|     |   NTL) มูลค่า 17.48 ล้านบาท ซึ่งทำให้บริษัทถือหุ้นจำนวนทั้งสิ้น 18,196 หุ้น     |
|     |   คิดเป็นร้อยละ 90.98 ของทุนจดทะเบียนชำระแล้วของ NTL                 |
|     |                                                                |
|     |   รวมถึงเข้าทำสัญญาจำหน่ายสินทรัพย์ของ NTL ได้แก่ ฐานข้อมูลลูกค้า การตลาด   |
|     |   คิดเป็นมูลค่า 49.65 ล้านบาทและเงินทุนหมุนเวียนสุทธิ กับ BASF             |
|     |   ภายหลังการเพิ่มสัดส่วนการลงทุนใน NTL แล้ว ในราคาตามมูลค่าบัญชี ณ วันที่ 31 |
|     |   ธันวาคม 2551 คิดเป็นมูลค่า 10.07 ล้านบาท                           |
|     |   เพื่อโอกาสในการผลิตสีอุตสาหกรรมอื่น                                 |
|     |   ภายใต้เทคโนโลยีการผลิตสีอุตสาหกรรมและการจัดจำหน่ายของ BASF          |
|     |   ในภูมิภาคอาเซียน มีผลตั้งแต่วันที่ 1 มกราคม 2552 เป็นต้นไป               |
+-----+----------------------------------------------------------------+

2.  ลักษณะการประกอบธุรกิจของบริษัท

บริษัทดำเนินธุรกิจผลิตและจำหน่ายสีอุตสาหกรรม ได้แก่ สีพ่นรถจักรยานยนต์ สีพ่นพลาสติก
สีเคลือบบรรจุภัณฑ์ และหมึกพิมพ์ โดยมีลูกค้าหลัก คือ กลุ่มผู้ใช้สีที่เป็นผู้ผลิตสินค้าตามคำสั่ง หรือ
OEM (Original Equipment Manufacturer) ส่วนด้านรูปแบบการผลิตและจำหน่ายสีนั้น
บริษัทจะผลิตสีพ่นรถจักรยานยนต์ สีพ่นพลาสติก ตาม Know-How
ที่ได้มาจากการซื้อจากเจ้าของลิขสิทธิ์ การร่วมมือทางการค้ากับกลุ่มเจ้าของลิขสิทธิ์
และร่วมกันพัฒนาผลิตภัณฑ์ให้ลูกค้าสามารถใช้ได้กับสภาพแวดล้อมในประเทศ
จากนั้นบริษัทจะจำหน่ายสีผ่านผู้จัดจำหน่ายที่เกี่ยวข้อง และบริษัทยังผลิตสีเคลือบบรรจุภัณฑ์ หมึกพิมพ์
ตาม Know-How ของบริษัทที่พัฒนาขึ้นเองจากการวิจัย และประสบการณ์
จากนั้นจะจำหน่ายสีให้กับลูกค้าผู้ใช้สีโดยตรง (End User) ภายใต้ตราสินค้าของตนเอง ได้แก่
EASON นกอินทรีย์ นกบินคู่ และ Royal Guard เป็นต้น

3.  ลักษณะการประกอบธุรกิจของบริษัทย่อยและบริษัทที่เกี่ยวข้อง

-   บริษัท นอฟ (ประเทศไทย) จำกัด (“NTL”)

บริษัทถือหุ้นในสัดส่วนร้อยละ 50.98 ของจำนวนหุ้นทั้งหมด โดยมี BASF Coatings Japan
ซึ่งเป็นเจ้าของ Know-How
สีพ่นรถจักรยานยนต์และเป็นผู้จำหน่ายสีพ่นรถจักรยานยนต์รายใหญ่รายหนึ่งในญี่ปุ่น
ซึ่งมีฐานลูกค้าผู้ใช้สีในประเทศญี่ปุ่นมีส่วนแบ่งในตลาดสูงสุดในญี่ปุ่นอยู่ 70% ในปี พ.ศ.2550
และมีจำหน่ายในประเทศในแถบยุโรปอีกเป็นจำนวนมาก ถือหุ้นในสัดส่วนร้อยละ 40
ของจำนวนหุ้นทั้งหมด และ Miki (Japan) ซึ่งเป็นผู้จัดจำหน่ายเคมีภัณฑ์ในประเทศญี่ปุ่นมานานกว่า
300 ปี มีเครือข่ายทางธุรกิจและฐานลูกค้าเป็นจำนวนมาก ถือหุ้นในสัดส่วนร้อยละ 9
ของจำนวนหุ้นทั้งหมด ทั้งนี้ บริษัทเป็นผู้ผลิตสีพ่นรถจักรยานยนต์ในประเทศไทยเพียงรายเดียวให้แก่
NTL ตาม Know-How ที่เป็นลิขสิทธ์ของ BASF Coatings Japan จากนั้น NTL
ซึ่งเป็นผู้จัดจำหน่ายสีพ่นรถจักรยานยนต์จะจำหน่ายสีไปยังลูกค้าผู้ใช้สีอุตสาหกรรมต่อไป
และในฐานะผู้จำหน่ายสีตาม Know-How ของ BASF Coatings Japan นั้น ส่งผลให้ NTL
เป็นผู้จัดจำหน่ายสีที่ลูกค้ายอมรับในมาตรฐานและมีส่วนแบ่งในตลาดสูงสุดในสีตลาดพ่นรถจักรยานยนต์ของไทย

ด้วยเหตุนี้ จึงเป็นเหตุผลสำคัญที่ทำให้บริษัทมีการตกลงร่วมทุนกับ BASF Coatings Japan จัดตั้ง
NTL เพื่อประโยชน์หลักในด้านการรักษาส่วนแบ่งในตลาดสีพ่นรถจักรยานยนต์
และด้านวัตถุดิบพิเศษเฉพาะที่ใช้กับสูตรการผลิตสีของ BASF Coatings Japan เท่านั้น ทั้งนี้
Miki (Japan) เป็นเพียงผู้ถือหุ้นใน NTL เท่านั้น ไม่ได้มีส่วนร่วมในด้านการตลาดและบริหาร

ในเดือนธันวาคม 2551 บริษัทได้เพิ่มสัดส่วนการลงทุนใน NTL โดยเข้าทำสัญญาซื้อหุ้นสามัญจาก
BCJ ซึ่งถือหุ้นใน NTL คิดเป็นร้อยละ 40 คิดเป็นมูลค่า 17.48 ล้านบาท
ซึ่งทำให้บริษัทถือหุ้นจำนวนทั้งสิ้นคิดเป็นร้อยละ 90.98 ของทุนจดทะเบียนชำระแล้วของ NTL
พร้อมกับเข้าทำสัญญาจำหน่ายสินทรัพย์ของ NTL ให้แก่บริษัท บีเอเอสเอฟ (ไทย) จำกัด (“BTL”)
ได้แก่ ฐานข้อมูลลูกค้าและการตลาด คิดเป็นมูลค่า 49.65 ล้านบาท และเงินทุนหมุนเวียนสุทธิ
ในราคาตามมูลค่าบัญชี ณ วันที่ 31 ธันวาคม 2551 คิดเป็นมูลค่า 10.07 ล้านบาท
เพื่อโอกาสในการผลิตสีอุตสาหกรรมอื่น
ภายใต้เทคโนโลยีการผลิตสีอุตสาหกรรมและการจัดจำหน่ายของ BTL ในภูมิภาคอาเซียน
ทั้งนี้สัญญามีผลตั้งแต่วันที่ 1 มกราคม 2552 เป็นต้นไป

-   บริษัท อีซึ่น วัตสัน โค๊ตติ้ง จำกัด (“EWC”)

บริษัทถือหุ้นอยู่ในสัดส่วนร้อยละ 50.95 ของจำนวนหุ้นทั้งหมด ร่วมกับ Watson Standard Asia
Inc ซึ่งเป็นเจ้าของ Know-how สีเคลือบบรรจุภัณฑ์ภายใต้ Watson Standard Co.
แห่งประเทศสหรัฐอเมริกา ถือหุ้นในสัดส่วนร้อยละ 49.00 และผู้ถือหุ้นชาวไทยอื่นๆ อีกร้อยละ
0.05 Watson Standard มีประสบการณ์ในธุรกิจสีเคลือบบรรจุภัณฑ์ยาวนานกว่า 100 ปี
มีการพัฒนาสีเคลือบบรรจุภัณฑ์ที่เป็นมิตรกับสิ่งแวดล้อมอย่างต่อเนื่องตอบรับการลดปัญหาโลกร้อน
และมีฐานลูกค้าในทวีปอเมริกา ยุโรป และออสเตรเลีย
โดยบริษัทเป็นผู้ผลิตสีเคลือบบรรจุภัณฑ์ในประเทศไทยรายเดียวให้แก่ EWC ตาม Know-how
ที่บริษัทคิดค้นและพัฒนาขึ้นรวมถึง Know-how ของ Watson Standard ซึ่ง EWC
จะเป็นผู้จำหน่ายสีเคลือบบรรจุภัณฑ์ไปยังลูกค้าผู้ใช้สีอุตสาหกรรมต่อไป โดยในปี 2551
บริษัทฯได้ขยายกลุ่มลูกค้าไปยังประเทศในภูมิภาคเอเชีย เช่น เวียดนาม ฟิลิปปินส์ สิงคโปร์
อินโดนีเซีย อินเดีย และทวีปออสเตรเลีย เป็นต้น
ทั้งนี้ผลิตภัณฑ์ของบริษัทได้รับการรับรองคุณสมบัติด้านความปลอดภัยซึ่งสามารถใช้กับบรรจุภัณฑ์อาหารและยาได้โดยปราศจารสารก่อมะเร็งจากศูนย์ทดสอบเคมีภัณฑ์ทั้งในประเทศและต่างประเทศ
เช่น ศูนย์ทดสอบเคมีภัณฑ์ระดับโลก Dr. Nehring Institute
ทำผลิตภัณฑ์ของบริษัทได้รับการยอมรับในคุณภาพอย่างกว้างขวาง

-   บริษัท อีซึ่น อุไร เพ้นท์ จำกัด (“EUP”)

บริษัทถือหุ้นอยู่ในสัดส่วนร้อยละ 62 ของจำนวนหุ้นทั้งหมด โดยมีบริษัท อุไรพาณิชย์ จำกัด
ซึ่งมีประสบการณ์ด้านการผลิตและจัดจำหน่ายสีทาอาคารในประเทศไทยมายาวนานกว่า 30 ปี
และเป็นผู้ผลิตและจำหน่ายสีทาอาคารภายใต้กลุ่มอุไรพาณิชย์ในประเทศเวียดนาม ลาว กัมพูชา และ
พม่า ร่วมถือหุ้นอยู่ในสัดส่วนร้อยละ 30 และผู้ถือหุ้นชาวไทยอีกร้อยละ 8 ของจำนวนหุ้นทั้งหมด
บริษัทได้ดำเนินการจดทะเบียนก่อตั้ง EUP เมื่อเดือนพฤศจิกายน 2550
เพื่อเป็นผู้ผลิตและจัดจำหน่ายสีพ่นรถจักรยานยนต์และสีอุตสาหกรรมอื่นๆ ในประเทศเวียดนาม
ตั้งอยู่ภายในนิคมอุตสาหกรรมนอยไบ เขตซ็อกเซิน เมืองฮานอย
เพื่อเป็นการขยายฐานการผลิตและตลาดการค้าในต่างประเทศและเพิ่มโอกาสในการขยายตัวของรายได้

บริษัทได้มีแผนการก่อสร้างโรงงานผลิตให้แล้วเสร็จและสามารถดำเนินงานได้ภายในปี 2551
แต่เนื่องจากวิกฤตการณ์ทางการเงินซึ่งส่งผลกระทบต่อภาคธุรกิจทั่วโลก
คณะกรรมการบริษัทจึงได้ทบทวนแผนดำเนินงานซึ่งพบว่าราคาวัสดุก่อสร้างในประเทศเวียดนามมีแนวโน้มปรับตัวลดลง
ประกอบกับบริษัทคงอยู่ระหว่างการเจรจาความร่วมมือกับ BASF
จึงชะลอการดำเนินโครงการออกไปอีกระยะหนึ่งซึ่งจะช่วยให้สามารถลดภาระค่าใช้จ่ายในการก่อสร้างลงได้
ทั้งนี้บริษัทคาดว่าจะเริ่มดำเนินงานก่อสร้างได้ในช่วงปลายไตรมาสที่ 1
และกำหนดแล้วเสร็จภายในไตรมาสที่ 3 ปี 2552

-   บริษัท บริษัท ออริจิน อีซึ่น เพ้นท์ จำกัด (“OEP”) ชื่อเดิม บริษัท ออริจิน มิกิ
    (ประเทศไทย) จำกัด (“OMT”)

บริษัทถือหุ้นอยู่ในสัดส่วนร้อยละ 39.8 ของจำนวนหุ้นทั้งหมด โดยมี Origin
ซึ่งมีจุดแข็งในเรื่องของการคิดค้นและพัฒนาสูตรการผลิตสีพ่นพลาสติกสำหรับชิ้นส่วนยานยนต์
เครื่องใช้ไฟฟ้า และอุปกรณ์สื่อสารต่างๆที่มีชื่อเสียงในประเทศญี่ปุ่น ถือหุ้นในสัดส่วนร้อยละ 44.8
ของจำนวนหุ้นทั้งหมด และ Miki (Thailand) ซึ่งมีจุดแข็งในด้านการตลาด (Marketing)
มีเครือข่ายลูกค้าทั้งในประเทศไทยและประเทศญี่ปุ่น
และยังเป็นผู้จัดจำหน่ายเคมีภัณฑ์ที่อยู่ในธุรกิจเคมีภัณฑ์เป็นเวลานาน ถือหุ้นในสัดส่วนร้อยละ 15
ของจำนวนหุ้นทั้งหมด โดย OEP จะผลิตสีภายใต้ Know-How ของ Origin ตามคำสั่งซื้อของ
Miki (Thailand) พร้อมกับทำหน้าที่เป็นผู้จัดจำหน่ายวัตถุดิบในการผลิตตามสูตรให้แก่ OEP
จากนั้น Miki (Thailand) จะจำหน่ายสีไปยังฐานลูกค้าผู้ใช้สีในเครือข่ายลูกค้าอีกทอดหนึ่ง

อนึ่ง เดิมบริษัทมีสัดส่วนการถือหุ้นร้อยละ 9.8 ซึ่งในเดือนมกราคม 2551
บริษัทได้ซื้อหุ้นสามัญเพิ่มทุนตามสัดส่วนในบริษัท ออริจิน มิกิ (ประเทศไทย) จำกัด (“OMT”)
และซื้อหุ้นสามัญเพื่อเพิ่มสัดส่วนการลงทุนจาก Miki (Thailand)
ซึ่งทำให้สัดส่วนการถือหุ้นของบริษัทใน OMT เพิ่มขึ้นจากร้อยละ 9.8 เป็นร้อยละ 39.8 และ OMT
ได้จดทะเบียนเปลี่ยนแปลงชื่อเป็น บริษัท ออริจิน อีซึ่น เพ้นท์ จำกัด (“OEP”) ทั้งนี้
บริษัทได้ขายเครื่องจักร เครื่องมือ อุปกรณ์ วัตถุดิบ งานระหว่างทำ
และสินค้าที่ใช้ในสายการผลิตสีพ่นพลาสติกให้แก่ OEP เพื่อให้ OEP
ทำหน้าที่ผลิตและจำหน่ายอย่างครบวงจร
ซึ่งช่วยให้เกิดความคล่องตัวในการดำเนินธุรกิจโดยลดขั้นตอนการดำเนินงานที่ซ้ำซ้อน
ลดต้นทุนด้านบริหารจัดการรองรับการขยายฐานลูกค้าในตลาดสีพ่นพลาสติกในราคาที่แข่งขันได้มากขึ้น

โครงสร้างการถือหุ้นของบริษัท อีซึ่น เพ้นท์ จำกัด (มหาชน) ณ วันที่ 31 ธันวาคม 2551

4.  สรุปผลิตภัณฑ์และลิขสิทธิ์ทั้งหมดที่บริษัทมี

    1.  ผลิตภัณฑ์ที่มีการผลิตในปัจจุบัน

  ------------------------------------------------------------------------------------------------------
  ผลิตภัณฑ์               เจ้าของลิขสิทธิ์   รายละเอียด                                               ตราสินค้า
  -------------------- ------------- ------------------------------------------------------- -----------
  สีพ่นรถจักรยานยนต์       BASF          บริษัทซื้อ Know-How สีพ่นรถจักรยานยนต์ทั้งหมดจาก BASF Coatings    “NOF”
                                     Japan                                                   
                                     โดยบริษัทต้องจ่ายค่าลิขสิทธิ์ในอัตราที่ระบุตามสัญญาจากยอดจำหน่ายสีผ่าน   
                                     NTL ที่เป็นผู้จัดจำหน่ายสีพ่นรถจักรยานยนต์ให้บริษัท                   

  สีเคลือบบรรจุภัณฑ์        บริษัท          บริษัทผลิตสีทั้งตาม Know-how ของบริษัทและตาม Know-how ของ       “Eason”
                                     Watson Standard รวมถึง Know-how ที่วิจัยและพัฒนาร่วมกัน จากนั้น   
                                     EWC จะจำหน่ายสีโดยตรงไปยังลูกค้าผู้ใช้สี                         

  หมึกพิมพ์ ได้แก่          บริษัท          บริษัทผลิตสีตาม Know-How ที่บริษัทวิจัยและพัฒนาขึ้น                  “นกบินคู่”
  หมึกพิมพ์สำหรับงานโลหะ                 จากนั้นบริษัทจะจำหน่ายสีโดยตรงไปยังลูกค้าผู้ใช้สี                    
  และงานกระดาษ                                                                               

  หมึกพิมพ์พิเศษ เช่น       INX           บริษัทเป็นผู้จัดจำหน่ายหมึกพิมพ์ยูวีของ INX                         “INX”
  หมึกพิมพ์ยูวี                           ในประเทศไทยเพียงผู้เดียวตั้งแต่เดือนพฤษภาคม 2548 และในปี 2549    
                                     บริษัทได้มีความร่วมมือทางเทคนิคกับ INX                          
                                     ในการผลิตหมึกพิมพ์ซึ่งปัจจุบันได้ผลิตหมึกพิมพ์พิเศษแล้ว                 
  ------------------------------------------------------------------------------------------------------

2.  ผลิตภัณฑ์ที่ไม่มีการผลิตในปัจจุบัน อย่างไรก็ตาม ผลิตภัณฑ์ที่ไม่มีการผลิตในปัจจุบัน
    หากบริษัทได้รับคำสั่งซื้อจากลูกค้า บริษัทยังสามารถผลิตและจำหน่ายได้ โดยใช้ Know-How
    ของตนเอง

+-----------------+----------+------------------------------+----------+
| ผลิตภัณฑ์          | เจ้า      | รายละเอียด                    | ตราสินค้า  |
|                 | ของลิขสิทธิ์ |                              |          |
+=================+==========+==============================+==========+
| สีเรือ            | BASF     | บริษัทได้รับเทคโนโลยีการผลิต       | “NOF”    |
|                 |          | โดยไม่มีค่าใช้จ่าย                |          |
+-----------------+----------+------------------------------+----------+
| สีพ่นตู้คอนเทนเนอร์  | Mitsui   | ซื้อ Know-How และปัจจุบันสัญญาซื้อ   | “Mitsui” |
|                 |          | Know-How หมดอายุ              |          |
+-----------------+----------+------------------------------+----------+
| สีรถไฟ           | บริษัท     | บริษัทมีการพัฒนา Know-How เอง    | “Eason”  |
+-----------------+----------+------------------------------+----------+
| สีฝุ่น (สำหรับโลหะ) | Kawakami | ซื้อ Know-How และปัจจุบันสัญญาซื้อ   | “K       |
|                 |          | Know-How หมดอายุ              | awakami” |
+-----------------+----------+------------------------------+----------+
| สีน้ำ สีน้ำมัน       | บริษัท     | บริษัทมีการพัฒนา Know-How เอง    | “Eason”, |
|                 |          |                              |          |
|                 |          |                              | “        |
|                 |          |                              | นกอินทรีย์. |
+-----------------+----------+------------------------------+----------+

5.  โครงสร้างรายได้แยกตามผลิตภัณฑ์

โครงสร้างรายได้ของบริษัทแยกตามผลิตภัณฑ์หลักในปี 2549 – 2551 มีดังนี้

[]

6.  เป้าหมายในการดำเนินธุรกิจ

บริษัทมีความมุ่งมั่นในการที่จะดำเนินธุรกิจให้ประสบความสำเร็จสูงสุด
ในการเป็นผู้ผลิตสีอุตสาหกรรมชั้นนำของประเทศ ให้ธุรกิจมีความมั่นคงและแข็งแกร่ง
ด้วยการมุ่งเน้นพัฒนาองค์กรทั้งระบบอย่างต่อเนื่อง
มีความพร้อมและยืดหยุ่นที่จะปรับเปลี่ยนการดำเนินงานในด้านต่างๆ
ให้มีความเหมาะสมแก่บริษัทมากที่สุด
และมีการตรวจสอบและประเมินผลการดำเนินงานของบริษัทอย่างสม่ำเสมอ
รวมถึงความรับผิดชอบต่อสังคมและชุมชน
โดยสามารถจำแนกแนวทางการดำเนินงานของบริษัทได้ดังนี้

1.  ด้านผลิตภัณฑ์

-   ขยายกำลังการผลิตสำหรับสินค้าที่มีศักยภาพในการสร้างรายได้และมีมูลค่าเพิ่ม เช่น
    หมึกพิมพ์ยูวี และ สีเคลือบบรรจุภัณฑ์ยูวี เป็นต้น

-   เพิ่มสายผลิตภัณฑ์ใหม่ๆ เพื่อตอบสนองต่อความต้องการของกลุ่มลูกค้าในอุตสาหกรรมเดิม
    โดยเฉพาะลูกค้าที่เป็น OEM เช่น สร้างความร่วมมือทางธุรกิจกับบริษัท บีเอเอสเอฟ (ไทย)
    จำกัด
    เพื่อผลิตสีพ่นรถจักรยานยนต์และโอกาสในการผลิตสีอุตสาหกรรมอื่นให้แก่ลูกค้าในภูมิภาคอาเซียน
    เป็นต้น

-   เน้นพัฒนาสีที่ผลิตโดยใช้ Know-How และตราสินค้าของบริษัท
    รวมถึงเน้นความร่วมมือทางการค้ากับกลุ่มเจ้าของลิขสิทธิ์แทนการซื้อลิขสิทธิ์

-   ขยายฐานลูกค้าของบริษัทเองให้มากขึ้น
    ไม่เน้นการจำหน่ายให้อุตสาหกรรมใดอุตสาหกรรมหนึ่งเท่านั้น
    ซึ่งจะทำให้บริษัทสามารถกระจายความเสี่ยงของรายได้ไปตามวัฎจักรของอุตสาหกรรมที่แตกต่างกันได้

    1.  ด้านการผลิต

-   เพิ่มมาตรฐานด้านความปลอดภัย ด้านอาชีวอนามัยและสิ่งแวดล้อมในการผลิตอย่างต่อเนื่อง

-   เน้นด้านการพัฒนาระบบการผลิตอย่างต่อเนื่อง
    โดยได้มีการเข้าร่วมกับหน่วยงานที่เกี่ยวข้องต่างๆ
    ในการพัฒนาทั้งในด้านประสิทธิภาพงานและสิ่งแวดล้อม อาทิ การปรับปรุงระบบหล่อเย็น
    การจัดทำ 5ส.การทำ ISO/TS16949 การปรับปรุงกรบวนการผลิตอย่าต่อเนื่องและถูกต้อง
    และมีการนำพลังงานกลมาช่วยลดแรงพนักงาน ลดเวลา และลดการเมื่อยล้าของบุคคลากร

    -   ขอความร่วมมือและสนับสนุนจากสถาบันเพิ่มผลผลิตแห่งชาติ
        ในการจัดฝึกอบรมและจัดวิทยากรเข้ามาให้ความรู้และให้คำปรึกษาแก่พนักงานและผู้ที่เกี่ยวข้องเกี่ยวกับระบบการจัดการของบริษัท
        และระบบการบำรุงรักษาทวีผล (Total Productive Management: TPM)
        ซึ่งเป็นโครงการพัฒนาระบบการบำรุงรักษาเครื่องมือและเครื่องจักรต่างๆ
        โดยให้ทุกคนมีส่วนร่วม และมีการเพิ่มความรู้ความสามารถของพนักงานผลิต
        ให้ความรู้ด้านการดูแลรักษาเครื่องจักร มาเป็นพนักงานควบคุมการผลิต

    -   ขอความร่วมมือและสนับสนุนจากสำนักงานวิทยาศาสตร์และเทคโนโลยีแห่งชาติ (สวทช.)
        ในโครงการพัฒนามาตรฐานการสอบเทียบเครื่องมือ (Calibration)
        ซึ่งจะเน้นในด้านการตรวจสอบความถูกต้องแม่นยำของเครื่องมือวัดต่างๆ
        ที่ใช้ในการทดสอบคุณภาพของสี
        เพื่อให้แน่ใจในคุณภาพของสีและได้มาตรฐานตามที่กำหนดไว้ก่อนจำหน่ายให้แก่ลูกค้า
        โดยให้สอดคล้องกับระบบมาตรฐานสากล ที่เป็นที่ยอมรับกันทั่วโลก

    1.  ด้านบุคลากร

บริษัทมีนโยบายสนับสนุนการพัฒนาพนักงาน
ซึ่งถือเป็นทรัพยากรสำคัญในการดำเนินกิจการของบริษัทรวมถึงการปลูกฝังให้พนักงานมีทัศนคติที่ดีต่อองค์กรเพื่อพัฒนาทักษะความรู้ในการปฏิบัติงานเพื่อให้เกิดประสิทธิผลและความปลอดภัยสูงสุด
โดยบริษัทได้จัดอบรมหลักสูตรต่างๆ อย่างสม่ำเสมอให้แก่พนักงานทุกระดับ
ตั้งแต่พนักงานที่เริ่มเข้าทำงานกับบริษัทจะต้องผ่านการปฐมนิเทศ ตลอดจนการฝึกอบรมหลักสูตรต่างๆ
ที่เกี่ยวเนื่องกับการปฏิบัติงาน

-   หลักสูตรปฐมนิเทศพนักงาน (Orientation) เช่น
    ประวัติความเป็นมาของบริษัทและคณะผู้บริหาร ผลิตภัณฑ์และขั้นตอนการผลิตเบื้องต้น
    กฎระเบียบข้อบังคับและสวัสดิการของบริษัทฯ นโยบายและเป้าหมายคุณภาพของบริษัท
    ความปลอดภัยเบื้องต้น ความรู้เบื้องต้นระบบคุณภาพ ISO 9000 และ ISO/TS 16949
    เป็นต้น

-   หลักสูตรมาตรฐานที่จำเป็นของแต่ละตำแหน่งงาน (Basic Training Needs) เช่น
    ความรู้ความเข้าใจในผลิตภัณฑ์และอุตสาหกรรมการผลิตสี ทฤษฎีและองค์ประกอบสี
    ความรู้พื้นฐานเกี่ยวกับวัตถุดิบที่ใช้โรงงานขั้นตอนการผลิตสีแต่ละประเภท
    การควบคุมและทดสอบคุณภาพผลิตภัณฑ์ การวิจัยและพัฒนาผลิตภัณฑ์ เป็นต้น

-   หลักสูตรเพื่อพัฒนาทักษะและความสามารถของแต่ละตำแหน่งงาน (Job Enhancement) เช่น
    ภาวะผู้นำ, เทคนิคการสร้างและการทำงานเป็นทีม เทคนิคการสอนงาน
    การแก้ปัญหาและการตัดสินใจ การสื่อสารภายในองค์กร การเจรจาต่อรอง
    การบริหารการผลิต เป็นต้น

-   ปลูกฝังให้พนักงานมีทัศนคติที่ดีต่อองค์กรโดยรวมและรวมไปถึงการดูแลใส่ใจในสุขอนามัยของพนักงานทุกคน
    พัฒนาบุคลากรและสร้างจิตสำนึกในด้านความปลอดภัย อาชีวอนามัยและสิ่งแวดล้อม
    ซึ่งจะส่งผลดีต่อพนักงาน องค์กร รวมถึงชุมชนทั่วไป

-   เน้นการสื่อสารระหว่างกันในทุกระดับชั้น ตั้งแต่ระดับพนักงานชั้นต้นจนถึงผู้บริหารระดับสูง
    เพื่อสร้างความเข้าใจที่ถูกต้องในการทำงาน
    ลดช่องว่างในการทำงานร่วมกันและสร้างความสัมพันธ์ที่ดีกับพนักงานทุกคน

    1.  ด้านคู่ค้าและบริการ

    -   พัฒนาการบริการลูกค้าอย่างสม่ำเสมอ
        ทั้งด้านการผลิตและการจัดส่งที่เน้นการตรงต่อเวลาตามที่ตกลงกับลูกค้า
        รวมถึงการสร้างความสัมพันธ์อันดีต่อกลุ่มลูกค้าปัจจุบันของบริษัท

    -   พัฒนาตนเองให้สามารถสร้างความแตกต่างจากคู่แข่ง
        โดยการร่วมพัฒนาเทคโนโลยีการผลิตกับผู้ผลิตสี (เจ้าของKnow-How)
        ตลอดจนการถ่ายทอดวิธีการใช้ผลิตภัณฑ์สีของบริษัทให้กับลูกค้า
        การเข้าไปมีส่วนร่วมกับลูกค้าในการออกแบบผลิตภัณฑ์ใหม่ของลูกค้า
        การให้คำแนะนำด้านเทคนิคและการแก้ไขปัญหาเพื่อสร้างความพึงพอใจให้แก่คู่ค้า
        ดำเนินธุรกิจด้วยการยึดหลักคุณธรรม และมีความซื่อสัตย์ต่อคู่ค้า
        ทำให้บริษัทมีความสัมพันธ์ที่ดีและยาวนานกับคู่สัญญาที่เป็นเจ้าของลิขสิทธิ์
        ผู้จัดจำหน่ายวัตถุดิบ และลูกค้าของบริษัท

    -   พัฒนาวัตถุดิบที่ใช้ในการผลิตสีร่วมกับผู้ผลิตวัตถุดิบ
        เพื่อให้ได้มาซึ่งวัตถุดิบที่มีคุณสมบัติตรงตามลักษณะการใช้งานทั้งในและต่างประเทศ

6.5 ด้านแรงงานและชุมชนสัมพันธ์

บริษัทมีนโยบายที่เกี่ยวข้องกับการรับผิดชอบต่อสังคม โดยเริ่มต้นตั้งแต่ทรัพยากรบุคคลในบริษัท
ออกไปสู่สังคมภายนอก เพื่อส่งเสริมและช่วยเหลือสังคมให้ได้รับโอกาส ทั้งด้านความรู้
สภาพความเป็นอยู่ สุขภาพ การศึกษา ศาสนา และกิจกรรมชุมชนสัมพันธ์ อย่างต่อเนื่อง อาทิ

-   ได้รับรางวัลสถานประกอบการดีเด่นด้านการจัดสวัสดิการและแรงงานสัมพันธ์ระดับจังหวัด
    ประจำปี 2551

-   ได้รับรางวัลสถานประกอบการโรงงานสีขาว
    ด้านการป้องกันและแก้ไขปัญหายาเสพติดในสถานประกอบการ

-   ได้รับรางวัล ASO Thailand การบริหารจัดการด้านเอดส์
    ในสถานประกอบการดีเด่นระดับทอง ประจำปี 2551

-   บริษัทได้รับรางวัลสถานประกอบการดีเด่นด้านแรงงานสัมพันธ์ระดับประเทศ
    ประเภทสถานประกอบการขนาดเล็ก ประจำปี 2551

-   การจัดตั้งชมรมเพื่อร่วมดำเนินกิจกรรมแก่สังคมและชุมชนโดยสมัครใจ เช่น
    จัดทำโครงการช่วยเหลือหน่วยงานการศึกษาในถิ่นธุรกันดาร
    การเข้าร่วมกิจกรรมกับชุมชมในพื้นที่ การเข้าร่วมประเพณีเข้าพรรษา
    การแข่งขันกีฬาร่วมกับชุมชน การร่วมบริจาคโลหิตให้กับสภากาชาติไทย เป็นต้น

-   บริษัทส่งเสริมกิจกรรมความปลอดภัยและอนุรักษ์พลังงานโดยเริ่มจากภายในบริษัทและได้จัดประกวดโครงการอนุรักษ์พลังงาน